CELEX: 62011TA0188
Language: el
Date: 2013-05-28 00:00:00
Title: Υπόθεση T-188/11: Απόφαση του Γενικού Δικαστηρίου της 28ης Μαΐου 2013 — Chiboub κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα κατά ορισμένων προσώπων και οντοτήτων λόγω της καταστάσεως στην Τυνησία — Δέσμευση κεφαλαίων — Έλλειψη νομικής βάσεως)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/68
            
         Απόφαση του Γενικού Δικαστηρίου της 28ης Μαΐου 2013 — Chiboub κατά Συμβουλίου
   (Υπόθεση T-188/11) (1)
   
   (Κοινή εξωτερική πολιτική και πολιτική ασφάλειας - Περιοριστικά μέτρα κατά ορισμένων προσώπων και οντοτήτων λόγω της καταστάσεως στην Τυνησία - Δέσμευση κεφαλαίων - Έλλειψη νομικής βάσεως)
   2013/C 225/151
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Mohamed Slim Ben Mohamed Hassen Ben Salah Chiboub (Abou Dabi, Ηνωμένα Αραβικά Εμιράτα) (εκπρόσωποι: αρχικά, G. Perrot και F. Gaudillière, στη συνέχεια M.-M. Le Roux, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωποι: αρχικά, A. Vitro, G. Étienne και S. Cook, στη συνέχεια A. Vitro και G. Étienne)
   
      Παρεμβαίνοντες υπέρ του καθού: Ευρωπαϊκή Επιτροπή (εκπρόσωποι: A. Bordes και M. Κωνσταντινίδης), και Δημοκρατία της Τυνησίας (εκπρόσωπος: W. Bourdon, δικηγόρος)
   
      Αντικείμενο
   
   Αίτημα ακυρώσεως, πρώτον, της αποφάσεως 2011/72/ΚΕΠΠΑ του Συμβουλίου, της 31ης Ιανουαρίου 2011, για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ L 28, σ. 62), δεύτερον, της εκτελεστικής αποφάσεως 2011/79/ΚΕΠΠΑ του Συμβουλίου, της 4ης Φεβρουαρίου 2011, για την εφαρμογή της απόφασης 2011/72 (ΕΕ L 31, σ. 40), και, τρίτον, του κανονισμού (ΕΕ) 101/2011 του Συμβουλίου, της 4ης Φεβρουαρίου 2011, για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία (ΕΕ L 31, σ. 1), καθόσον αυτές οι πράξεις αφορούν τον προσφεύγοντα.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση 2011/72/ΚΕΠΠΑ του Συμβουλίου, της 31ης Ιανουαρίου 2011, για περιοριστικά μέτρα κατά ορισμένων προσώπων και οντοτήτων λόγω της κατάσταση στην Τυνησία, όπως τροποποιήθηκε με την εκτελεστική απόφαση 2011/79/ΚΕΠΠΑ του Συμβουλίου, της 4ης Φεβρουαρίου 2011, για την εφαρμογή της απόφασης 2011/72, καθόσον αφορά τον Mohamed Slim Ben Mohamed Hassen Ben Salah Chiboub.
            
         
               2)
            
            
               Ακυρώνει τον κανονισμό (ΕΕ) 101/2011 του Συμβουλίου, της 4ης Φεβρουαρίου 2011, για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία, καθόσον αφορά τον Mohamed Slim Ben Mohamed Hassen Ben Salah Chiboub.
            
         
               3)
            
            
               Διατηρούνται τα αποτελέσματα του παραρτήματος της αποφάσεως 2011/72, όπως τροποποιήθηκε με την εκτελεστική απόφαση 2011/79, ως προς τον Mohamed Slim Ben Mohamed Hassen Ben Salah Chiboub έως ότου η ακύρωση του κανονισμού 101/2011 αρχίσει να παράγει τα αποτελέσματά της ως προς αυτόν.
            
         
               4)
            
            
               Το Συμβούλιο της Ευρωπαϊκής Ένωσης καταδικάζεται τόσο στα δικαστικά του έξοδα όσο και στα δικαστικά έξοδα του Mohamed Slim Ben Mohamed Hassen Ben Salah Chiboub.
            
         
               5)
            
            
               Η Ευρωπαϊκή Επιτροπή και η Δημοκρατία της Τυνησίας φέρουν τα δικαστικά τους έξοδα.
            
         
      (1)  EE C 145 της 14.5.2011.